open-index/open-wikipedia-markdown huggingface dataset:
Gabriele Bosisio

**Gabriele Bosisio** (s. 6. elokuuta 1980 Lecco, Italia) on italialainen maantiepyöräilijä. Hän aloitti ammattilaisuransa vuonna 2004 Tenax-joukkueessa, josta siirtyi vuoden 2008 alussa UCI Continental Circuits -tasolla kilpailleeseen LPR Brakes - Ballan -talliin.

Bosisio voitti vuonna 2007 semiklassikko Giro del Lazion ennen Emanuele Sellaa. Seuraavana vuonna hän voitti Giro d'Oro -kilpailun. Italian ympäriajossa 2008 hän voitti mäkisessä maastossa ajetun seitsemännen etapin karattuaan muutaman ajajan kärkiryhmästä kahdeksan kilometriä ennen maalia. Myöhemmin samana vuonna hän voitti Brixia Tour -kilpailun kolmannen etapin.

Kansainvälinen pyöräilyliitto UCI ilmoitti lokakuussa 2009, että Bosisio oli antanut EPOa sisältäneen dopingnäytteen kilpailun ulkopuolisessa testissä 2. syyskuuta 2009. Hänet asetettiin väliaikaiseen kilpailukieltoon. Kausilla 2012–2013 hän edusti Utensilnord-joukkuetta.

## Lähteet

## Aiheesta muualla
*Gabriele Bosisio Trap-Friis -tietokannassa
CSS (täsmennyssivu)

**CSS** voi tarkoittaa ainakin seuraavia asioita:

* Cascading Style Sheets, verkkosivuille tarkoitettu tyylimäärittely
* Content Scrambling System, DVD-levyissä käytettyä salausmenetelmä
* *[[Counter-Strike: Source]]*, CS:S, vuoden 2004 videopeli
* Cansei de Ser Sexy, brasilialainen elektro-rockyhtye
* Cross-site scripting, tietoturvahaavoittuvuus
* Catalina Sky Survey, komeettoja ja asteroideja kartoittava tutkimushanke
Bart Sibrel

**Bart Sibrel** on yhdysvaltalainen elokuvantekijä, joka on tullut tunnetuksi väitteistään, joiden mukaan kuulennot olivat huijausta. Sibrel tuottanut pari elokuvaa aiheesta: vuonna 2001 *A Funny Thing Happened on the Way to the Moon* ja 2004 *Astronauts Gone Wild*.

Sibrel on ahdistellut astronautteja kysymyksillään, vaatimmalla vuosien aikana moneen otteeseen toista ensimmäisellä kuulennolla ollutta astronautti Edwin ”Buzz” Aldrinia tunnustamaan huijauksen tai vannomaan käsi Raamatulla, että kävi Kuussa. Aldrin ei ole suostunut kumpaankaan ja
on mm. lyönyt Sibreliä nyrkillä kasvoihin.

## Lähteet
Beauvais Oise U.C

**Beauvais Oise U.C** on ranskalainen lentopalloon erikoistunut ammattilaisjoukkue. Seura perustettiin vuonna 2003, ja sen kotipaikkana toimii Beauvaisin 60 000 asukkaan kaupunki Pohjois-Ranskassa. Seuran historian toistaiseksi merkittävin saavutus on Ranskan cupin mestaruus kaudelta 2007-2008. Joukkue pelaa kaudella 2008-2009 kotimaansa sarjojen lisäksi maailmanarvostetuimmassa seurajoukkuekilpailussa, Mestareiden liigassa.

## Historia

Beauvais Oise U.C seuran perustettiin vuonna 2003 Beauvaisin 60 000 asukkaan kaupunkiin. Heti ensimmäisellä kaudellaan joukkue nousi Ranskan Pro B-liigasta Ranskan Pro A-liigaan. Ensimmäisellä kaudellaan Pro A-liigassa joukkue sijoittui neljäntoista joukkueen liigassa yhdenneksitoista. Seuraavalla kaudellaan pääsarjassa joukkue paransi sijoitustaan kahdella sijalla, ja oli näin yhdeksännellä sijallaan kauden päättyessä. Kaudella 2005-2006 joukkue oli paransi jälleen sijoitustaan, kun joukkue oli seitsemännellä sijalla. Sama sijoitus joukkueella oli edelleen kaudella 2006-2007. Kaudella 2007-2008 seura otti historiansa parhaimman sijoituksen Ranskan Pro A-liigassa, kun se oli runkosarjan viidennellä sijalla. 
Joukkue jäi vain neljä pistettä välieräpaikasta, jonka otti tällä kertaa Poitiers. Kauden aikana joukkue otti kuitenkin Ranskan Cupin-mestaruuden, joka toi joukkueelle kaudeksi 2008-2009 paikan maailmanarvostetuimpaan seurajoukkueiden kilpailuun, Mestareiden liigaan.

## Saavutukset

* Ranskan Cup-mestaruus 2008
* 5. sija 2008

## Muuta

Suomalainen A-maajoukkue pelaaja Matti Oivanen pelaa Beuvaisin joukkueessa kaudella 2008-2009, kun hän allekirjoitti seuran kanssa yksivuotisen sopimuksen toukokuussa 2008. Muita suomalaispelaajia Beauvaisissa on nähty kaudella 2005-2006, kun Miika Heikkinen pelasi joukkueessa kauden verran.

Muita suomalaispelaajia joukkueessa on ollut yleispelaaja Olli Kunnari joka esiintyi seurassa menestyksekkäästi kaudesta 2004 asti aina kauden 2006 loppuun saakka.

## Lähteet

## Aiheesta muualla

* Viralliset kotisivut (ranskaksi)
* Videoklippejä
Carl Björkman (elokuvakriitikko)

**Carl Nils Gutaf Björkman** (8. kesäkuuta 1901 – 25. heinäkuuta 1961) oli ruotsalainen elokuvakriitikko ja kustannuspäällikkö.

Björkman valmistui filosofian lisensiaatiksi Uppsalan yliopistosta 1026.

Björkman toimi kriitikkona *[[Dagens Nyheter]]issä* vuosina 1936–1938 ja uudestaan vuodesta 1946 alkaen. Hän arvosteli erityisesti 1930-luvun ruotsalaisia komediaelokuvia.

Björkman työskenteli kirjakustantamo Wahlström & Widstrandissa 1920-luvulla ja osti sen vuonna 1938 Martha Wahlströmiltä. Suomen-suhteidensa ansiosta hän sai yhtiölle julkaistavaksi muun muassa Elmer Diktoniuksen, Mika Waltarin, Väinö Linnan ja Jörn Donnerin kirjoja. Hän myös julkaisi nuorien kirjailijoiden, kuten Olof Lagercrantzin, Per Wästbergin ja Bo Grandienin tuotoksia. Björkman itsekin kirjoitti runoja nimillä Göran Falk ja Mats Fahlén.

Björkman arvosteli paljon Ingmar Bergmanin elokuvia ja yritti innokkaasti teilata hänen elokuvansa *[[Viettelysten ilta]]*. Kuultuaan radiosta Björkmanin kuolleen Bergman on kertonut tanssineensa riemusta.

Björkman teki itsemurhan vuonna 1961. Hänen jälkeensä *Dagens Nyheterin* elokuva-arvostelijaksi tuli Jörn Donner.

## Teokset
* *Borgerlig livssyn : kritik och försvar* (1932)
*  *Om kravet på en ny svensk borgerlighet*, poliittinen esitelmä (1934)
*Göran Falk: *Trädgårdens afton*, runoja (1954)
* Göran Falk: *Härfågel*, runoja (1955)
* Göran Falk: *Domaredans*, runoja (1956)

## Lähteet
Edward Heyman

**Edward Heyman** (14. maaliskuuta 1907 – 16. lokakuuta 1981) oli yhdysvaltalainen sanoittaja. Hänen tunnetuimpia kappaleistaan ovat jazzstandardi ”Body and Soul” vuodelta 1930 sekä vuoden 1945 elokuvaan *Kohtalokkaat kirjeet* kirjoitettu ”Love Letters”, joka oli ehdolla parhaan laulun Oscar-palkinnon saajaksi.

Heymanilla on paikka Songwriters Hall of Famessa, jonne hänet hyväksyttiin vuonna 1975.

## Lähteet
Friedrich Theodor von Merckel

**Friedrich Theodor von Merckel** (4. marraskuuta 1775 Breslau – 10. huhtikuuta 1846 Breslau) oli saksalainen virkamies ja poliittinen vaikuttaja. Merckel toimi vuosina 1816–1820 ja 1825–1845 preussilaisen Sleesian provinssin () ylipresidenttinä (). Koulutukseltaan Merckel oli oikeustieteen tohtori.
Seikkailija (albumi)

**Seikkailija** on Finlandersin järjestyksessä 18. albumi, joka julkaistiin vuonna 2005. *Seikkailija* myi platinaa vuonna 2007 ja samalla siitä tuli yhtyeen ensimmäinen platinalevy. 

## Kappaleet
#Seikkailija (Säv. A. Hartelin, san. J. Toiviainen, sov. A. Toivonen/A.Hartelin ) - 4'14
#En (Säv./san. K. Ranta, sov. A. Toivonen ) - 3'17
#Toivotaan, toivotaan (Che sarà) (Säv. J. Fontana ja J. Pes, san. P. Reponen, sov. A. Toivonen ) - 4'47
#Kirkastat mun taivaan (Säv. A. Hartelin, san. J. Nikkinen, sov. A. Hartelin) - 3'20
#Oikeesti (Säv. K. Ranta, san. S. Svärd, sov. A. Hartelin) - 4'12
#Pikku prinsessa (Säv./san. O. Leppänen, sov. V. Mäki ja J. Eriksson) - 3'55
#Kanssas aamu kauniimmalta näyttää (I Wanna Wake Up with You) (Säv. B. Peters, san. tuntematon, sov. V. Mäki ja A. Hartelin) - 4'05
#Säädyllinen mies (Säv./sov. A. Toivonen, san. S. Svärd) - 3'22
#Päivä kahden ihmisen (Säv./san. K. Kuivalainen, sov. Finlanders) - 3'16
#Särkyneiden sydänten pöytä (Säv./san. O. Leppänen, sov. L. Paasikko) - 3'31
#Herttakuningatar (Queen of Hearts) (Säv. H. Devito, san. J. Lammela, sov. T. Pelander) - 3'37
#Maalaismaisema (Country Comfort) (Säv. Elton John, san. J. Virtanen, sov. Finlanders) - 3'36 
#Ei ole tarkoitettu niin (Säv./san. O. Leppänen, sov. L. Paasikko) - 4'26

* Sisältää myös videon kappaleesta "Enemmän kuin milloinkaan"

## Tekijät
### Yhtyeen kokoonpano levyllä
*Aarne Hartelin: basso, laulu
*Jussi Lammela: rummut, laulu
*Kari Lehtomäki: puhaltimet, laulu
*Lasse Paasikko: puhaltimet, haitari
*Timo Pelander: kitarat, laulu
*Aku Toivonen: koskettimet, laulu
### Muut
*äänitykset ja miksaukset: MTG/Vekke Mäki, Jussi Eriksson ja Aku Toivonen
*kitaroiden äänitys: Timo Pelander
*masterointi: Vekke Mäki
*kannen kuvat: Studio Harri Hinkka
*layout: Jussi Eriksson
*tuotanto: Finlanders Productions Oy
## Lähteet
### Viitteet
Moritz Haubold von Schönberg

**Moritz Haubold von Schönberg** (22. syyskuuta 1770 Geußnitz – 18. huhtikuuta 1860 Groß Krauschen), todellinen salaneuvos, oli preussilaisten Sleesian ja Pommerin provinssien ylipresidentti (). Sleesian provinssin ylipresidenttinä Breslaussa Schönberg toimi vuosina 1824–1825 ja Stettinissä Pommerin provinssin ylipresidenttinä vuosina 1831–1835. Aatelisarvoltaan hän oli vapaaherra.

## Lähteet

## Aiheesta muualla
* Kalliope, Staatsbibliothek Berlin
Friedrich Wilhelm Marpurg

**Friedrich Wilhelm Marpurg** (21. marraskuuta 1718 – 22. toukokuuta 1795) oli saksalainen musiikkitieteilijä ja -kriitikko sekä musiikkikirjailija ja säveltäjä. Hän oli läheisissä väleissä useiden valistusajan johtohahmojen kanssa.
Geußnitz

**Geußnitz** on Saksan kylä ja entinen kunta (), joka kuuluu Zeitzin kaupunkiin. Kylä sijaitsee Saksi-Anhaltin osavaltiossa, Saksan itäosassa. Kylästä on noin kuusi kilometriä Zeitziin. Geußnitzin kunta oli pinta-alaltaan 7,55 neliökilometrin suuruinen ja sen asukasluku noin 660. Kunnan väestötiheys oli 88 as./km². Geußnitz liittyi neljän muun kunnan kanssa Zeitziin 1. heinäkuuta 2009.

## Lähteet

## Aiheesta muualla
Johann Philipp Kirnberger

**Johann Philipp Kirnberger** (24. huhtikuuta 1721 – 27. heinäkuuta 1783) oli saksalainen säveltäjä ja musiikkiteoreetikko. Hän opiskeli Johann Sebastian Bachin johdolla. 

Kirnbergeriltä on säilynyt huomattava määrä ajallisesti barokin ja rokokoon välimaastoon sijoittuvaa musiikkia. Hänen tuotantoonsa kuuluu muun muassa hengellistä musiikkia ja sonaatteja eri soitinkokoonpanoille.

Musiikintutkijana Kirnberger julkaisi esimerkiksi teoksen *Die Kunst des reinen Satzes in der Musik* (1771). Hän opetti Preussin Anna Amaliaa.
Anna Amalia (Preussi)

Prinsessa **Anna Amalia** (9. marraskuuta 1723 Berliini – 30. maaliskuuta 1787 Berliini, Preussin kuningaskunta) oli Preussin Fredrik Vilhelm I:n ja kuningatar Sophia Dorothean nuorin tytär.

Anna Amalialla oli kolmetoista sisarusta, joista kuuluisin oli vanhin veli Fredrik II Suuri sekä vanhempi sisar Loviisa Ulriika, josta tuli Ruotsin kuningatar. Hän kuului Hohenzollern-sukuun. 

Jo varhain musiikista kiinnostunut Anna Amalia pääsi vasta isänsä kuoltua vuonna 1740 opiskelemaan musiikkia, veljensä Fredrikin tuella. Vuonna 1758 hän palkkasi Johann Philipp Kirnbergerin opettajakseen ja hovimuusikoksi. Hänestä kehittyi taitava soittaja ja säveltäjä. Anna Amalia sävelsi myös marssimusiikkia, mikä oli aikakaudella naisille harvinaista. Joitakin hänen teoksiaan on säilynyt. Todennäköisesti hän itse tuhosi suurimman osan sävellyksistään.

Vuonna 1755 Anna Amalia valittiin Quedlingburgin abbedissaksi, mikä teki hänestä hyvin varakkaan.

Anna Amalia kokosi myös huomattavan musiikkikirjaston, joka on yhä Berliinissä. Hän myös tuki taloudellisesti muusikkoja ja järjesti heille töitä hovista. 

Anna Amaliasta sanottiin, että hänellä oli ankara ja dogmaattinen luonne. Hänen omat sävellyksensä olivat muodollisia ja kylmiä, vanhan koulukunnan tiukkaa tyyliä. Uuden musiikkisuunnan edustaja Haydn oli hänelle vastenmielinen, ja hän arvosteli jyrkästi säveltäjä Graunia siitä, että tämän oratorio ”Jeesuksen kuolemasta” oli liian lempeä ja oopperamainen. 

## Lähteet
Johann Gottlieb Graun

**Johann Gottlieb Graun** (27. lokakuuta 1703 – 28. lokakuuta 1771) oli saksalainen säveltäjä ja viulisti. Hän opiskeli Giuseppe Tartinin johdolla. 

Carl Heinrich Graun oli J. G. Graunin veli.
Peter Carey

**Peter Philip Carey** (s. 1943 Bacchus Marsh, Victoria, Australia) on australialainen kirjailija. Carey on saanut Booker-palkinnon kaksi kertaa, teoksista *Oscar ja Lucinda* 1988 ja *Kellyn kopla: tosi tarina* 2001.

Valmistuttuaan yliopistosta Carey työskenteli 1968–1970 mainosalalla Englannissa Lontoossa ja Australiassa Melbournessa. Hän perusti oman mainostoimiston vuonna 1974 Sydneyyn.

Careyn tuotantoa ilmestyi aluksi vain kirjallisissa aikakauslehdissä. Hänen tyylinsä on surrealistista, ja häntä on verrattu Jorge Luis Borgesiin ja Donald Barthelmeen. Häntä on pidetty sukupolvensa merkittävimpänä kirjailijana.

Vuonna 2019 sai ensi-iltansa Careyn samannimiseen romaaniin perustuva elokuva *[[True History of the Kelly Gang]]*, jonka ohjasi Justin Kurzel.

## Suomennetut teokset
**Hurmio*, suom. Matti Kannosto. Kirjayhtymä, 1983 , Arena-sarja
*  – Keltainen kirjasto 230
* *Kellyn kopla: tosi tarina*, suomentanut Seppo Loponen. Tammi, 2002. , Keltainen kirjasto 341

## Lähteet

## Aiheesta muualla
* Petri Liukkonen: Peter Carey, Books and Writers, Authors Calendar 
* Tapani Lausti: Uskonto uhkapelinä. BBC Finnish Section 12.12.1990.
* Kirsi Reinikka: Puskarosvon puheenvuoro. Kiiltomato.net 17.9.2002.
Gracious!

**Gracious!** on brittiläisen proge-yhtye Graciousin konseptialbumi. Albumi tunnetaan myös huutomerkki albumina. 

## Kappaleluettelo

### A-puoli
# Introduction
# Heaven
# Hell
### B-puoli
# Fugue in 'D' Minor
# The Dream

## Tekijät
* Sävellykset ja sanoitukset: Paul Davis ja Martin Kitcat
* Sovitukset: Gracious
* Tuotanto: Hugh Murphy yhteistyössä Graciousin kanssa
* Studiotekniikka: Roger Wake
* Kannen suunnittelu: Teenburger Designs
* Valokuva mallista: Sam Sawdon
### Gracious
* Paul Davis: laulu, 12-kielinen kitara, patarumpu
* Martin Kitcat: mellotron, piano, sähköpiano, cembalo, laulu
* Alan Cowderoy: kitara, laulu
* Tim Wheatley: basso
* Robert Lipson: rummut
Eberhard zu Stolberg-Wernigerode

Kreivi **Eberhard zu Stolberg-Wernigerode** (11. maaliskuuta 1810 Peterswaldau – 8. elokuuta 1872 Johannisbad) oli saksalainen poliitikko ja virkamies. 

Kreppelhofin linnassa kreivi Anton zu Stolberg-Wernigeroden ja tämän puolison Luisen poikana varttunut Eberhard zu Stolberg-Wernigerode toimi vuodesta 1869 vuoteen 1872 preussilaisen Sleesian provinssin ylipresidenttinä (). 

Zu Stolberg-Wernigerode avioitui 26. toukokuuta vuonna 1842 Marie Wilhelmine Johanna Reußin kanssa. Avioliitto jäi lapsettomaksi.
Ferdinand von Nordenflycht

**Ferdinand von Nordenflycht** (1816–1901) oli preussilainen virkamies ja myöhemmin preussilaisen Sleesian maakunnan maaherra (). 

Nordenflycht opiskeli oikeustiedettä Königsbergissä, Bonnissa ja Berliinissä. Hän teki merkittävän virka- ja poliitikkouran ennen nimitystään Sleesian maaherraksi vuonna 1873. Hän toimi virassa vuoteen 1874 saakka.
Akif Pirinçci

**Akif Pirinçci** (s. 1959 Istanbul) on saksalainen turkkilaissyntyinen kirjailija. Kansainvälisesti hänet tunnetaan parhaiten romaanistaan *Felidae: Kuka murhasi kissan?* (1989). 

## Suomennettu romaani

* 

## Muita teoksia

* *Tränen sind immer das Ende* (1980)
* *Der Rumpf* (1992)
* *Francis: Felidae II* (1993)
* *Yin* (1997)
* *Cave Canem: Felidae III* (1999)
* *Die Damalstür* (2001)
* *Das Duell: Felidae IV* (2002)
* *Salve Roma! Felidae V* (2004)
* *Der letzte Weltuntergang: Krimi-Erzählungen* (2007)
* *Schandtat Felidae VI* (2007)

## Lähteet

## Aiheesta muualla

* Kotisivut .
Mount Isa

**Mount Isa** [ˈaɪzə] on kaivoskaupunki Australiassa, Queenslandin osavaltiossa. Se sijaitsee Selwyn Ranges -kukkuloilla, Leichardt-joen varrella. Kaupungin pinta-ala on yli 40&nbsp;000 neliökilometriä, Sveitsin suuruusluokkaa, mikä tekee Mount Isasta Australian toiseksi laajimman kaupungin. Asukkaita Mount Isassa on noin 21&nbsp;000.

Mount Isa on yksi Australian tärkeimmistä kaivoskaupungeista. Kaupungissa on suuri suomalaisyhteisö, joka on muodostunut neljässä muuttoaallossa. Ensimmäiset suomalaiset saapuivat 1920- ja 1930-luvulla, toinen aalto 1950-luvulla ja 1960-luvun alkupuolella, Suurin suomalaisten muuttoaalto Mount Isaan ajoittui vuosiin 1967–1972, ja sen jälkeenkin suomalaisia on kaupunkiin tullut. Enimmillään suomalaisia on Mount Isassa ollut toista tuhatta.

## Historiaa
Seudun hopea- ja lyijyrikkaudet löysi vuonna 1923 malminetsijä John Campbell Miles, joka nimesi paikan vaimonsa Isabelin mukaan Mount Isaksi. Työvoimaa tuotiin muista maista, alusta asti myös Suomesta, ja aluksi asuttiin teltoissa kunnes ne korvattiin maalattiaisilla peltikojuilla. Vesi piti tuoda hevoskyydillä pitkän matkan takaa, samoin rakennustarvikkeet, mikä hidasti kaupungin rakentumista. Kaivostyöstä maksettiin hyvin, minkä ansiosta työvoimaa saatiin tälle syrjäseudulle. Lomaa sai kolme viikkoa vuodessa, mutta useimmat säästivät sen vietettäväksi joka toinen vuosi kuuden viikon mittaisena. Muutamien suomalaismiesten tiedettiin lähteneen Mount Isasta Fidži-saarten kultakaivoksiin. Tukevan kallioperän ansiosta kaivostyössä sattui sortumia varsin harvoin.

## Lähteet
*
### Viitteet

## Aiheesta muualla
Sanjaagiin Bayar

**Sanjaagiin Bayar** (, s. 1956) on mongolialainen poliitikko, joka toimi Mongolian pääministerinä 22. marraskuuta 2007 – 29. lokakuuta 2009.

Bajar syntyi 1956 Ulaanbaatarissa. Hän suoritti oikeustieteellisen tutkinnon 1978 Moskovan valtiollisessa yliopistossa. Vuosina 1979–1983 hän työskenteli asevoimien pääesikunnassa ja 1983–1990 journalistina. Hän liittyi Mongolian kansanvallankumoukselliseen puolueeseen (MPRP) vuonna 1988. Hän oli presidentinkanslian päällikkö 1997–2001 ja 2001–2005 suurlähettiläs Venäjälle.

Mongolian parlamentti valitsi Bajarin Mongolian pääministeriksi 22. marraskuuta 2007 Mijeegombyn Enhboldin tilalle. Enhbold oli joutunut eroamaan aiemmin samassa kuussa, kun MPRP oli kyllästynyt heikon vähemmistöhallitukseen. Noustessaan pääministeriksi Bajar hyökkäsi Tsahiagiin Elbegdorjin politiikkaa vastaan. Hänen edeltäjänsä Enhbold jatkoi hallituksen varapääministerinä. Hänen hallituksensa yksityisti Tavantolgoin kaivoksen, josta oli aiemmin kansallistettu 15 prosenttia. Bajarin talousuudistukset saivat ulkomaiset yritykset, erityisesti venäläiset ja kanadalaiset, kiinnostumaan Mongolian mineraalirikkauksista.

Vuoden 2008 kiisteltyjen parlamenttivaalien jälkeen Bajar jatkoi pääministerinä. MPRP:n hallitukseen otettiin myös vaalitulosta vastaan protestoineen Demokraattisen puolueen edustajia. Bajar joutui eroamaan tehtävistään terveydellisten syiden takia lokakuussa 2009. Hyväksyttyään Bajarin eron parlamentti nimitti varapääministeri N. Altanhuyagin väliaikaiseksi pääministeriksi. Pari päivää myöhemmin parlamentti valitsi Bajarin viralliseksi seuraajaksi entisen ulkoministerin Suhbaataryn Batboldin, joka astui virkaan 29. lokakuuta.

## Lähteet
Paulina Gálvez

**Paulina Gálvez** (s. 14. syyskuuta 1969) on chileläissyntyinen, jo lapsena Espanjaan muuttanut tanssija ja näyttelijä. Hän oli vuonna 1998 ehdolla parhaan uuden naisnäyttelijän Goya-palkinnon saajaksi.

Gálvez on uransa aikana esiintynyt useissa elokuvissa ja televisiosarjoissa. 

## Aiheesta muualla
*
Thomas Howard (Norfolkin 3. herttua)

**Thomas Howard** (1473 – 25. elokuuta 1554), Norfolkin 3. herttua oli Henrik VIII:n laivaston ylipäällikkö, valtionkassan hoitaja sekä kuninkaan yliseremoniamestari, ja kunnostautui taisteluissa monta kertaa. Hän oli täysiverinen poliitikko, aina ajan tasalla eikä epäröinyt uhrata edes omia sukulaisiaan oman etunsa takia. Hänen kotilinnansa oli Arundel Castle.

## Varhaisvaiheet ja elämä hovissa
Hänen isänsä oli Thomas Howard, Norfolkin 2. herttua ja äitinsä Elisabeth Tilney. Hänen sisarensa oli Elisabeth Howard, Henrik VIII:n toisen vaimon Anna Boleynin ja tämän sisarusten Thomaksen ja Maryn äiti. Hänellä oli myös ainakin yksi nuorempi veli, Edward Howard, jonka tytär Catherine Howard oli Henrik VIII:n viides vaimo.

Hän toimi oikeuden puheenjohtajana niin Anne Boleynin kuin tämän veljen Georgen, eli oman sisarentyttärensä ja sisarenpoikansa oikeudenkäynneissä ja tuomitsi kummatkin kuolemaan. Hän mahdollisti veljentyttärensä Catherine Howardin ja kuningas Henrik VIII:n välisen lemmensuhteen järjestämällä Catherinen kuningatar Anna Kleveläisen hovineidoksi, mikä johti lyhyeen avioliittoon ja lopulta Catherinen mestaukseen syytettynä aviorikoksessta.

## Avioliitot ja jälkeläiset

Thomas Howard avioitui prinsessa Anne of Yorkin (1475–1511) kanssa, joka oli kuningas Edvard IV:n ja Elisabeth Woodvillen viidenneksi vanhin tytär. Heille syntyi neljä lasta, jotka kuolivat jo pieninä. 

Hän nai tämän jälkeen Elisabeth Staffordin, Buckinghamin 3. herttua Edward Staffordin ja Alianore Percyn tyttären. Heidän vanhin lapsensa oli runoilija Henry Howard, Surreyn jaarli. Heillä oli kolme lasta; Henry Howard, Thomas Howard ja Mary Howard, joka  avioitui Henrik VIII:n äpäräpojan Henry Fitzroyn kanssa. 

Thomas Howardin rakastajatar oli hänen vaimonsa kamarineito Bess Holland.

## Suosion menetys ja kuolema

Kun Thomas Howard menetti kuninkaan suosion, hänet vangittiin. Hänen poikansa oli jo teloitettu maanpetoksesta, mutta Howard vältti saman kohtalon kuninkaan kuoltua päivää ennen kuin teloitusmääräys piti allekirjoittaa. 

Kuningas Edvard VI, Henrik VIII:n poika, vangitutti Howardin joksikin aikaa ja hän menetti arvonimensä. Mutta Maria I myönsi sen takaisin vapauden kera, koska Howardit olivat tärkeä katolilainen perhe. Howard kuoli vuonna 1554 ja hänen pojanpoikansa Thomas Howard, Norfolkin 4. herttua oli hänen seuraajansa. Elisabet I teloitutti tämän noin 18 vuotta myöhemmin tämän juoniteltua avioituvansa laittomasti Maria Stuartin kanssa. 

## Populaarikulttuurissa
* Tudors-tv-sarjassa Thomas Howardia esittää Henry Czerny.

## Lähteet
* TudorsWiki  
* England under the Tudors
Indestructible

**Indestructible** on yhdysvaltalaisen metalliyhtye Disturbedin neljäs studioalbumi, joka julkaistiin 3. kesäkuuta 2008. Albumi oli yhtyeen ensimmäinen, jossa mukana ei ollut Johnny K, joka tuotti Disturbedin edelliset kolme albumia: *[[The Sickness]]*, *[[Believe (Disturbedin albumi)|Believe]]* ja *[[Ten Thousand Fists]]*. Albumi on yhtyeen kolmas, joka sijoittui Billboard-listalle. Suomessa albumi myi yli 10&nbsp;000 kappaletta eli kultaa.

Levy on teemaltaan paljon synkempi kuin yhtyeen edelliset albumit. Laulaja David Draiman kertoo ottaneensa vaikutteita sanoituksiin moottoripyöräonnettomuudesta, jossa hän oli osallisena, ja itsemurhatapauksesta.

## Kappaleet

## Kokoonpano
* David Draiman – laulu
* Dan Donegan – kitara, musiikkiohjelmointi
* John Moyer – basso, taustalaulu
* Mike Wengren – rummut, lyömäsoittimet

## Arviot
* About.com: 
* Allmusic: 
* Imperiumi: 8+/10
* Metacritic: 57/100
* Soundi: 

## Lähteet
Thomas Howard

**Thomas Howard** -nimisiä henkilöitä ovat olleet:

* Thomas Howard (Norfolkin 2. herttua) (1443–1524), englantilainen sotilas ja valtiomies
* Thomas Howard (Norfolkin 3. herttua) (1473–1554), englantilainen poliitikko, laivaston ylipäällikkö, valtionkassan hoitaja ja kuninkaan yliseremoniamestari
* Thomas Howard (Norfolkin 4. herttua) (1536–1572), englantilainen poliitikko
* Thomas Howard (14. Arundelin jaarli) (1586–1646), englantilainen poliitikko, taideteosten ja käsikirjoitusten keräilijä
* Thomas Howard (1983–2013), yhdysvaltalainen amerikkalaisen jalkapallon pelaaja..
Suomen lentopallomaajoukkue

**Suomen lentopallomaajoukkue** voi tarkoittaa:
* Suomen miesten lentopallomaajoukkue
* Suomen naisten lentopallomaajoukkue

__DISAMBIG__
Wizard

**Wizard(s)** tarkoittaa seuraavia asioita:

## Laivat

;Britannian kuninkaallinen laivasto
* HMS Wizard (1805), prikitakiloitu Fly-luokan sluuppi
* HMS Wizard (1830), Cherokee-luokan prikisluuppi
* HMS Wizard (1860), Britomart-luokan tykkivene
* HMS Wizard (1895), Conflict-luokan torpedovenehävittäjä
* HMS Wizard (R72), W-luokan hävittäjä

## Elokuvat
* *[[Game Over (vuoden 1989 elokuva)|Game Over]] (The Wizard)*, vuonna 1989 valmistunut elokuva
* *[[The Wizard (televisiosarja)|The Wizard]]*, 1980-luvulla valmistunut CBS-kanavan televisiosarja
* *[[Taikurit]]* (*Wizards*), vuonna 1977 valmistunut velokuva
* *[[Wizards (sarja)|Wizards]]*, vuonna 2020 valmistunut animaatiosarja

## Musiikki
### Yhtyeet
* Wizard, saksalainen metalliyhtye
* Wizzard, 70-luvulla vaikuttanut brittiläinen glam rock -yhtye
* Wizzard, 90-luvulla vaikuttanut suomalainen metalliyhtye
* Wizardzz, noise pop -yhtye
* The Wizzard, dominikaanilainen calypsolaulaja
* Wizard, japanilainen rock-yhtye.

### Albumit
* *[[Wizard (EP)|Wizard]]*, Beto Vázquez Infinity -yhtyeen EP-levy

### Kappaleet
* ”The Wizard”, Black Sabbath -yhtyeen kappale albumilta *[[Black Sabbath (albumi)|Black Sabbath]]*
* ”The Wizard”, Uriah Heep -yhtyeen kappale albumilta *[[Demons and Wizards]]*
* ”The Wizard”, Paul Hardcastlen säveltämä tunnusmusiikki Top of the Pops -ohjelmaan
* ”The Wizard”, Albert Aylerin kappale albumilta *[[Spiritual Unity]]*
* ”The Wizard”, Bat for Lashesin kappale albumilta *[[Fur and Gold]]*

### Muut
* Wizard, australialainen levy-yhtiö

## Urheilu
* Dakota Wizards, yhdysvaltalainen koripalloseura
* Fort Wayne Wizards, yhdysvaltalainen baseballseura
* Kansas City Wizards, yhdysvaltalainen jalkapalloseura
* Washington Wizards, yhdysvaltalainen koripalloseura.

## Lehdet
* *Wizard*, Yhdysvalloissa vuosina 1991–2011 julkaistu sarjakuva-aiheinen aikakauslehti
Yhdistynyt kuningaskunta lasten Eurovision laulukilpailussa

**Yhdistynyt kuningaskunta** on osallistunut Lasten Eurovision laulukilpailuun viisi kertaa, ensimmäisen kerran vuonna 2003. Yhdistyneen kuningaskunnan paras sijoitus on vuodelta 2004, jolloin se sijoittui toiseksi Cory Speddingin esittämällä kappaleella ”The Best is Yet to Come”. Yhdistynyt kuningaskunta vetäytyi kilpailusta vuoden 2005 jälkeen, mutta palasi vuoden 2022 kilpailuun.

Wales on esiintynyt kilpailussa omana maanaan vuodesta 2018 lähtien.

## Osallistujat

## Lähteet
Erdősin-Szekeresin konjektuuri

**Erdősin-Szekeresin konjektuuri** on tunnettu otaksuma geometrisessa kombinatoriikassa.

Konjektuuri liittyy siihen, kuinka monta pistettä korkeintaan voidaan sijoittaa tasoon niin, että 

* mitkään kolme pistettä eivät ole samalla suoralla, ja
* mitään (ennalta määrätyn kokoista) osajoukkoa pisteistä ei voida yhdistää kuperaksi monikulmioksi.

Tämän ongelman pohjalta saadaan funktio *f*(*N*), joka kertoo käänteisesti kuinka monta pistettä tarvitaan, jotta kupera *N-*kulmio väistämättä muodostuu. Esimerkiksi f(4)=5, koska jos tasossa on viisi pistettä joista mitkään eivät ole samalla suoralla, ne sisältävät aina jonkin kuperan nelikulmion. 

Toisin sanoen *f*(*N*) on pienin sellainen luku, että kaikissa *f*(*N*) pistettä sisältävissä pistejoukoissa, joissa kaikki pisteet ovat samassa tasossa eivätkä mitkään kolme samalla suoralla, on *N* pistettä siten, että ne yhdistämällä voidaan muodostaa kupera *N*-kulmio. 

Vuonna 1935 Paul Erdős ja George Szekeres todistivat, että tällainen äärellinen luku *f*(*N*) on olemassa kaikille *N* > 3.

**Erdősin-Szekeresin konjektuuri** tarjoaisi täsmällisen arvon luvulle *f*(*N*):

f(N) = 1 + 2^{N-2} \quad \mbox{kaikille } N \geq 3.

Erdős ja Szekeres tekivät otaksuman jo tunnettujen arvojen *f*(*N*) perusteella.
Lucifer’s Friend

**Lucifer’s Friend** on saksalainen vuonna 1970 perustettu yhtye. Sen tunnetuin jäsen on Uriah Heepissä vuosina 1976–1979 laulanut britti John Lawton. Yhtyeen levyillä on vaikutteita useista musiikkityyleistä kuten heavystä, progressiivisesta rockista ja jazz-rockista.

Yhtye teki ensimmäisen levynsä nimellä Asterix vuonna 1970. Vielä samana vuonna yhtyeen nimeksi kuitenkin vaihtui Lucifer’s Friend. Yhtyeen nimeä kantavalla esikoisalbumilla musiikki muistuttaa saman ajan varhaisia heavy-yhtyeitä kuten Black Sabbathia.

Seuraava levyllä *Where the Groupies Killed the Blues* (1972) Lucifer’s Friendin musiikki vaihtui aivan erilaiseksi. Levy sisältää hyvin kokeellista progressiivista ja psykedeelistä rockia. Kolmas levy *I’m Just a Rock & Roll Singer* (1973) on perinteisempää rockia. Neljännellä *Banquet*-levyllä (1974) on vaikutteita fuusiojazzista ja mukana on myös 30-henkinen taustayhtye. Yhtyeen ihailijoiden keskuudessa neljä ensimmäistä Lucifer’s Friend -julkaisua sekä ensimmäinen Asterix-nimellä tehty ovat arvostetuimpia.

*Mind Exploding* -levyllä Lucifer’s Friend yritti yhdistää edellisen levyn jazz-vaikutteita aikaisempaan rock-soitantoon. Laulaja John Lawton jätti yhtyeen vuonna 1976 liittyäkseen Uriah Heepiin ja hänet korvasi Mike Starrs, joka oli aikaisemmin laulanut yhtyeessä Colosseum II. Ilman Lawtonia tehdyillä albumeilla *Good Time Warrior* (1978) ja *Sneak Me In* (1980) yhtye yritti olla aiempaa kaupallisempi.

John Lawton teki vuonna 1980 sooloalbumin *Heartbeat*, jolla on Lucifer’s Friendin soittajia taustamuusikoina. Virallisesti hän palasi yhtyeen laulajaksi jälleen heavy rockia sisältävällä levyllä *Mean Machine* (1981). Yhtye hajosi vuonna 1982 mutta palasi yhteen vielä 1990-luvun alussa julkaistakseen albumin *Sumo Grip* (1994).

## Levyjulkaisut
* *[[Lucifer’s Friend (yhtye)|Lucifer’s Friend]]* (1970)
* *[[Where The Groupies Killed the Blues]]* (1972)
* *[[I’m Just A Rock’n’Roll Singer]]* (1973)
* *[[Banquet]]* (1974)
* *[[Mind Exploding]]* (1976)
* *[[Good Time Warrior]]* (1978)
* *[[Sneak Me In]]* (1980)
* *[[Mean Machine (Lucifer’s Friendsin albumi)|Mean Machine]]* (1981)
* *[[Sumo Grip]]* (1994)
* *[[Awakening (Lucifer’s Friendsin albumi)|Awakening]]* (2015)
* *[[Live @ Sweden Rock]]* 2015 (2016)
* *[[Too Late To Hate]]* (2016)
* *[[Black Moon]]* (2019)
Mazda5

**Mazda5** on kompakti 5- tai 7-paikkainen tila-auto, jota Mazda on valmistanut vuodesta 2005. Se poikkeaa muista saman luokan autoista takaovien osalta, sillä Mazda5:ssä käytetään liukuovia toisin kuin kilpailijoissa. Malli korvasi Mazda Premacyn. Japanissa autoa myydään **Premacy**-nimellä, ja Taiwanin markkinoilla auton nimi on **[[Ford]] i-Max**. 

Vuoden 2005 Euro NCAP -kolaritestistä malli sai tulokseksi täydet viisi tähteä. 

## Lähteet
Meksikonpunapolvitarantula

**Meksikonpunapolvitarantula** (*Brachypelma hamorii, ent. Brachypelma smithi*) on Meksikon kivikkoisilla seuduilla, aavikoilla ja metsissä esiintyvä lintuhämähäkkilaji. Täysikasvuisen yksilön pituus jalat mukaan luettuna voi olla 15 senttimetriä. Laji elää yleensä maanpinnalla mutta saattaa toisinaan kaivautua maahan. Lajin löysi keräilijä H. H. Smith vuonna 1888. *B. hamorii* esiintyy useassa elokuvassa. Näitä ovat esimerkiksi Kadonneen aarteen metsästäjät, muutama James Bond -elokuva sekä Blueberry.

Lajin ruokavalioon kuuluvat sirkat, toukat ja muut isot hyönteiset sekä joskus pienet liskot ja hiirenpoikaset. Vaikka *Brachypelma hamorii* on rauhallinen laji eikä sen myrkky ole ihmiselle vaarallista, puolustaessaan itseään se voi potkia kutinaa aiheuttavia karvoja peräpäästään.

*B. hamorii* on yleisimpiä Suomessa lemmikkinä pidettävistä lintuhämähäkkilajeista.

## Lähteet
Paulina Kinaszewska

**Paulina Kinaszewska** (s. 24. heinäkuuta 1976) on puolalainen näyttelijä. Hän on esiintynyt muiden muassa televisiosarjoissa *Złotopolscy* (Haneczka, 1999–2007) ja *Plebania*.

Kinaszewska on myös elokuvanäyttelijä. Hänellä on ollut rooli (Maja) esimerkiksi Filip Zylberin teoksessa *Egzekutor* (1999). 

## Aiheesta muualla
*
Roberta Torre

**Roberta Torre** (s. 21. syyskuuta 1962) on italialainen elokuvaohjaaja. Hänen teostensa joukossa ovat *Tano da morire* (1997) ja *Angela* (2002).

Torre voitti vuonna 1998 parhaan uuden ohjaajan David di Donatello -palkinnon.

## Aiheesta muualla
*
Taisteleva aselaji

**Taisteleva aselaji** on aselaji, joka suorittaa taistelun. Sen taistelua tukevat tukevat aselajit ja huoltavat aselajit. 

Maavoimissa taisteleva aselaji on jalkaväki, jota sen omassa organisaatiossa tukevat panssarintorjunta ja kranaatinheittimistö sekä viestiaselaji. Jalkaväen ulkopuolella samassa sotatoimiyhtymässä jalkaväen taistelua tukevat tykistön eri lajit, kuten kenttätykistö ja ilmatorjuntatykistö.
Video Killed the Radio Star

**Video Killed the Radio Star** on Trevor Hornin, Geoff Downesin ja Bruce Woolleyn säveltämä kappale vuodelta 1977. Sen levytti alun perin Bruce Woolley and The Camera Club yhtyeen albumille *[[English Garden]]*. Pari vuotta myöhemmin The Buggles julkaisi kappaleen singlenä, ja se nousi Britanniassa listaykköseksi. Bugglesin musiikkivideo kappaleesta oli ensimmäinen Music Televisionin näyttämä video 1. elokuuta 1981.
## Cover-versioita
Tukeva aselaji

**Tukeva aselaji** ei itse osallistu taisteluun suoraan, mutta tukee taistelevan aselajin ponnistuksia muun muassa epäsuoralla tulella, viestiyhteyksillä, huollolla, suluttamalla, raivaamalla, rakentamalla ja ilmatorjunnalla.
Gimchaek

**Gimchaek** (, hanja 金策市, McCune-Reischauer *Kimch’aek-si*) on kaupunki Korean demokraattisen kansantasavallan eli Pohjois-Korean Pohjois-Hamgyeongin maakunnassa. Se sijaitsee maakunnan eteläosassa Japaninmeren rannikolla. Vuoden 2008 väestönlaskennan mukaan siellä oli 207&nbsp;299 asukasta.

Kaupunki tunnettiin aiemmin nimellä *Seongjin* (, hanja 城津市, McCune-Reischauer *Sŏngjin-si*). Se sai nykyisen nimensä vuonna 1952 Korean sodassa kaatuneen Korean kansanarmeijan komentajan Kim Chaekin kunniaksi. Paikkakunta oli alun perin kalastajakylä, joka alkoi kehittyä 1900-luvun vaihteessa sinne avatun sataman ansiosta. 1930-luvulta lähtien se on kasvanut teollisuuskaupunkina, jossa jalostetaan rautaa, magnesiumia ja marmoria. 

## Lähteet

## Aiheesta muualla
Kansojen ystävyyden kunniamerkki

**Kansojen ystävyyden kunniamerkki** () oli Neuvostoliiton korkeimman neuvoston päätöksellä 1972 perustettu kunniamerkki, jonka suunnitteli Aleksandr Žuk.

Kunniamerkin pohjana oli viisisakarainen tähti, jonka sisällä oli toinen, punainen, viisisakarainen tähti. Medaljonkiosassa oli Neuvostoliiton vaakuna, jonka yläosassa luki "Kansojen ystävyys", alaosassa oli nauha ja kyrillisin kirjaimin kirjoitettuna Sosialististen neuvostotasavaltojen liittoa venäjäksi tarkoittava lyhenne (). Vaakunan kehässä oli kuvattuna kädenpuristus.

Kunniamerkin massa oli 43 grammaa ja korkeus oli 51 mm.

Kunniamerkki voitiin myöntää sekä yksityishenkilöille että yhteisöille mm. ystävyyden ja veljellisen yhteistyön lujittamisesta Neuvostoliiton kansojen välillä, menestyksekkäästä työstä tieteen ja kulttuurin alalla, suurista ansioista veljellisen ystävyyden ja yhteistyön kehittämisessä sosialististen maiden välillä sekä rauhan ja kansojen välisen yhteistyön lujittamisesta.

Kunniamerkkiä jaettiin yhdessä luokassa:

*  ritarikunnan nauha

## Kunniamerkin saajia

* Eino Karhu
* Toivo Vähä
* Lenin-museo
* Urho Kekkonen
* Ville Pessi
* Hertta Kuusinen
* Martti Miettunen
* Jaakko Hallama
* Ahti Karjalainen
* Taisto Sinisalo
* Arto Mustajoki
* Mirjam Vire-Tuominen
* Suomi–Neuvostoliitto-Seura
* Erkki Kivimäki
* Aarno Karhilo
* Tapio Tapiovaara

## Katso myös
* Leninin kansainvälinen rauhanpalkinto
* Ystävyyden kunniamerkki

## Lähteet
Huicheon

**Huicheon** (, hanja 熙川市, McCune-Reischauer *Hŭich’ŏn-si*) on kaupunki Korean demokraattisen kansantasavallan Jagangin maakunnassa. Se sijaitsee maan pohjoisosassa pääkaupunki Pjongjangin pohjoispuolella. Vuoden 2008 väestönlaskennan mukaan kaupungissa oli 168&nbsp;180 asukasta.

Huicheon on tärkeä tuotannon keskus. Siellä valmistetaan eletroniikkaa, koneita, aseita ja ajoneuvoja. Siellä toimii myös Pohjois-Korean suurin tietoliikennetekniikkaan erikoistunut oppilaitos.

Huicheonista on valtatieyhteys pääkaupunki Pjonjangiin, ja kaupunkia palvelee myös rautatielinja. 

## Lähteet

## Aiheesta muualla
RSM-54

**RSM-54** on neuvostoliittolais-venäläinen mannertenvälinen ballistinen ohjus. Sitä edeltävän mallin, R-29RM:n suunnittelu aloitettiin 1979 akateemikko V. Makeejevin suunnittelutoimistossa rakettiyhdistelmä D-9RM:ää varten.

Suunnittelutavoitteena oli valmistaa mannertenvälinen ohjus, joka kykeni tuhoamaan maanpäällisiä pienehköjä kohteita siten, että sukellusveneiden järjestelmiä olisi tarvinnut muuttaa sen vuoksi vain mahdollisimman vähän.

Suuri osa ohjuksen teknillisistä ratkaisuista oli peräisin RSM-40 -ohjuksesta. Ensimmäisessä suunnitteluvaiheessa ammuttiin malliraketteja uivalta alustalta, samanaikaisesti malliraketteja laukaistiin myös maalta. Yhteensä ammuttiin 16 rakettia, joista kymmenen osoittautui onnistuneiksi. Kolmannessa vaiheessa malliraketteja laukaistiin Neuvostoliiton kommunistisen puolueen XXVI puoluekokous -nimiseltä sukellusveneeltä.

Ohjusten valmistus keskeytettiin 1996. Venäjän federaation hallitus kuitenkin päätti 1999, että Krasnojarskin koneenrakennustehdas aloittaisi uudistetun version, RSM-54 "Sineva":n valmistuksen. Merkittävin ero aikaisempiin ohjuksiin verrattina oli se, että eri vaiheiden mittoja, kymmenen eri ohjusta, jotka voidaan ohjata eri maaleihin, parannettu sähkömagneettisen impulssin kestokykyä, parannettu vastustajan ilmatorjunnan määritystä. Siinä on myös Mahalit-3 -satelliittinavigointi- ja laskentayksikkö, joka on tarkoitettu alun perin MBR "Bark":lle.

R-29M -ohjuksen perustalta on tehty Shtil-1 -ohjus, jonka massa on 100 kg.

## Tekninen erittely

*Lentoonlähtömassa 40 300  kg
*Suurin kantama     8 300  km
*Tarkkuus             500  m
*Kantoraketti           2   vaihetta
*Pituus                13   metriä
*Halkaisija             1,8 metriä
Luettelo Neuvostoliiton sukellusveneiden Nato-koodeista

Nato on lentokoneiden tapaan antanut myös Neuvostoliiton sukellusveneille englanninkieliset tunnukset.

## Dieselsähköiset
### Taistelusukellusveneet
*"Zulu" (Projekti 611)
*"Whiskey" (Projekti 613)
*"Quebec" (Projekti A615)
*"Romeo" (Projekti 633)
*"Foxtrot" (Projekti 641)
*"Tango" (Projekti 641B – Som-luokka)
*"Kilo" (Projekti 877)
*"Kilo export (Projekti 636 – Paltus-luokka) 
*"Amur" (Projekti 1670) vientiin
**"Improved Kilo" (Projekti 636)
*"Petersburg" (Projekti 677, Lada)

### Risteilyohjuksin varustetut sukellusveneet
*"Whiskey Twin Cylinder" (Projekti 644) (Projekti 613 -aluksista muutettu)
*"Whiskey Long Bin" (Projekti 665) (Projekti 613 -aluksista muutettu)
*"Juliett" (Projektii 651)

### Ballistisin ohjuksin varustetut sukellusveneet
*"Zulu V" (Projekti AV-611) 5 venettä
*"Golf"
**"Golf I" (Projekti 629) 22 venettä
**"Golf II" (Projekti 629A) 14 venettä (Projekti 629 -veneistä muutettuja)

### Kokeelliset ja erikoistehtäviin valmistetut sukellusveneet
*"Golf" (Projekti 629E) (Projekti 629A -aluksista muutettu)

## Ydinkäyttöiset
### Taistelusukellusveneet
*"November" (Projekti 627 – Kit-luokka ())
*"Echo I" (Projekti 629T) (Projekti 629 -aluksista tehtyjä)
*"Victor" 
**"Victor-I" (Projekti 671 – Jorš-luokka ())
**"Victor-II" (Projekti 671RT – Sjomga-luokka ())
**"Victor-III" (Projekti 671RTM – Štšuka-luokka ())
*"Alfa" (Projekti 705 – Lira-luokka ())
*"Mike" (Projekti 685 – Plavnik-luokka ())
*"Sierra" 
**"Sierra-I" (Projekti 945 – Barrakuda-luokka ())
**"Sierra-II" (Projekti 945A – Kondor-luokka ())
*"Akula" 
**"Akula-I" (Projekti 971 – Štšuka-B-luokka)
**"Akula-II"
*"Graney" (Projekti 885 – Jasen-luokka ())

### Risteilyohjuksin varustetut sukellusveneet
*"Echo"
**"Echo I" (Projekti 629)
**"Echo II" (Projekti 675)
*"Charlie"
**"Charlie-I" (Projekti 670)
**"Charlie-II" (Projekti 670M)
*"Papa" (Projekti 661, Antšar-luokka ())
*"Yankee-Sidecar" (Projekti 667M/Andromeda-luokka) (Projekti 667A -aluksista muutettu)
*"Yankee-Notch" (Projekti 667AT/Gruša-luokka) (Projekti 667A -aluksista muutettu)
*"Oscar"
**"Oscar-I" (Projekti 949, Antei-luokka ())
**"Oscar-II" (Projekti 949A, Granit-luokka ()

### Ballistisin ohjuksin varustetut sukellusveneet
*"Hotel"
**"Hotel I" (Projekti 658) 8 venettä
**"Hotel II" (Projekti 658M) 7 venettä (Projekti 658 -veneistä muutettuja)
*"Yankee"
**"Yankee I" (Projekti 667A, Navaga) 34 venettä
**"Yankee II" (Projekti 667AM, Navaga-M) 1 vene (Projekti 667A -veneestä muutettu)
*"Delta"
**"Delta I" (Projekti 667B, Murena) 18 venettä
**"Delta II" (Projekti 667BD, Murena-M) 4 venettä
**"Delta III" (Projekti 667BDR, Kalmar) 14 venettä
**"Delta IV" (Projekti 667BDRM, Delfin) 7 venettä
*"Typhoon" (Projekti 941, Akula) 6 venettä
*"Borei" (Projekti 955, Borei) 2 venettä koeajoissa, 1 vene rakenteilla, 8 suunniteltu

## Kokeelliset ja erikoistehtäviin valmistetut sukellusveneet
*"Bravo" (Projekti 690 – Kefal-luokka)
*"India" (Projekti 940 – Lenok-luokka)
*"Lima" (Projekti 1840)
*"Beluga" (Projekti 1710)

## Lähteet
Kreikkalainen naimakauppa

**Kreikkalainen naimakauppa** (*My Big Fat Greek Wedding*) vuonna 2002 ilmestynyt romanttinen komedia. Elokuvaa olivat tuottamassa Rita Wilson ja Tom Hanks. Sen käsikirjoitti Nia Vardalos, joka esittää elokuvassa myös naispääosan. Elokuvan miespääosassa on John Corbett. 

Elokuvasta on tehty jatko-osa ''Kreikkalainen naimakauppa 2'' vuonna 2016.

## Elokuvan budjetti ja menestys
Elokuvan budjetti oli pieni, vain viisi miljoonaa dollaria ja se tuotti pienen budjetin elokuvaksi todella hyvin; yli 241 miljoonaa dollaria pelkästään Yhdysvalloissa ja yli 127 miljoonaa dollaria muualla, maailmanlaajuisesti siis lähes 369 miljoonaa dollaria. Elokuva onkin parhaiten menestynyt romanttinen komedia Yhdysvalloissa vuoden 1978 jälkeen. Elokuva on myös kaikkien aikojen parhaiten tuottanut elokuva joka ei ole ollut Pohjois-Amerikan listaykkösenä viikon katsotuimpana elokuvana. Elokuva oli myös ehdolla parhaan käsikirjoituksen Oscar-palkintoon.

## Juoni

Toula (Nia Vardalos) on amerikankreikkalainen nainen. Toulan isä haluaisi Toulalle perinteisen kreikkalaisen naisen elämän; kreikkalainen mies, lapsia ja ruoanlaittoa. Toula haluaisi elämältään kuitenkin jotakin muuta ja tätä hänen isänsä on vaikea ymmärtää. 

Toula pääsee kuitenkin kouluttamaan itsensä, uuteen työpaikkaan ja samalla aikaa uudistaa arkisen näköisen tyylinsä täysin. Pian Toula rakastuukin mieheen nimetä Ian Miller (John Corbett). On vain yksi ongelma; Ian ei ole kreikkalainen ja tätä on Toulan perheen vaikea hyväksyä.

## Lähteet

## Aiheesta muualla
* Hollywood.com 
* Amazon.com 
* movies.yahoo.com 
* RottenTomatoes.com
Tyne ja Wearin metro

**Tyne ja Wearin metro** () on raideliikennejärjestelmä Newcastle upon Tynessä ja lähikunnissa. Siinä on sekä pikaraitiotien, paikallisjunien että varsinaisen metron piirteitä, ja sitä kutsutaan joskus "kevyeksi metroksi". Seitsemän sen kuudestakymmenestä asemasta sijaitsee maan alla. Raideverkoston kokonaispituus on 77,7 kilometriä. Linjoja on kaksi, keltainen ja vihreä, ja niitä käyttää päivittäin yhteensä noin 129&nbsp;000 matkustajaa.

Metroliput on hinnoiteltu vyöhykejärjestelmän mukaan. Kallein vyöhyke ulottuu lentoasemalle asti.

Newcastlen metron eräillä asemilla soitetaan klassista musiikkia vetelehtivien ja vandalisoivien nuorisojoukkojen karkottamiseksi.

## Metroverkon rakennus
Metro aloitti toimintansa vuonna 1980 ja laajeni vaiheittain vuoteen 1984. Siihen sisällytettiin osia paikallisliikenteen sähköjunareitistä, joka oli avattu jo 1904. Alkuperäisestä 55,8 kilometrin radasta 44,5&nbsp;km tehtiin vanhoista rataosuuksista. Uusista radoista 7,5&nbsp;km rakennettiin maan alle Newcastlen keskustaan. Keskusaseman eteläpuolelle rakennettiin uusi silta. Yhteys lentoasemalle avattiin 1991. Vuonna 2002 metro laajeni Sunderlandin alueelle.


Kuva:Tyne and Wear Metro train 4001 at South Hylton 01.jpg|Metrojunan prototyyppi South Hyltonin asemalla.
Kuva:South Gosforth station 01.jpg|Metroaseman tunnus M näkyy junan etuosassa tässä South Gosforthin asemalla.


## Lähteet
FAD

**FAD** eli **flaviiniadeniinidinukleotidi** (C27H33N9O15P2) on koentsyymi, jolla on tärkeä tehtävä aineenvaihdunnan hapetus-pelkistysreaktioissa. Aineen moolimassa on 785,564 g/mol ja CAS-numero on 146-14-5. FAD pystyy muuntumaan FADH2:ksi (C27H35N9O15P2). FAD:llä onkin tärkeä tehtävä toimia elektronin siirtäjänä monissa aineenvaihdunnan reaktioissa. FAD on riboflaviinin johdannainen.

FADH2 on energiaa kuljettava molekyyli ja sillä on tärkeä tehtävä oksidatiivisessa fosforylaatiossa mitokondriossa. FADH2 pelkistyy FAD:ksi, mikä mahdollistaa sen tuottavan kaksi moolia ATP:tä. Aitotumaisissa FAD:tä pelkistyy eniten sitruunahappokierrossa sekä rasvahappojen betaoksidaatiossa. Sitruunahappokierrossa FAD on osa sukkinaattidehydrogenaasientsyymiä ja betaoksidaatiossa se on asyyli-CoA-dehydrogenaasin koentsyymi.

Monet oksidoreduktaasientsyymit vaativat toimiakseen FAD:tä, joka on niiden protesteettinen ryhmä.

## Aiheesta muualla
*Tieteen termipankki: FAD | flaviiniadeniinidinukleotidi
*PubChem: Flavin adenine dinucleotide 
*Human Metabolome Database (HMDB): FAD 
*Food Component Database (FooDB): FAD 
*DrugBank: Flavin adenine dinucleotide 
*Kyoto Encyclopedia of Genes and Genomes (KEGG): Flavin adenine dinucleotide
Eerik IV Plovpenning

**Eerik IV Plovpenning** (1216–1250) oli Tanskan kuningas vuosina 1241–1250. 

## Suku
Hän oli edeltäjänsä Valdemar II Sejrin ja tämän toisen puolison, Portugalin infanta Berengárian eli *Bengjerdin* (1194–1221) vanhin poika. Berengaria oli kuningas Sancho I:n ja Dulce Aragonialaisen tytär. Hänellä oli yksi velipuoli, kolme sisarusta ja kaksi aviotonta velipuolta.

## Kuningas
Eerik IV sai liikanimen Plovpenning, aurapenni, määräämästään kiinteistöverosta. Hän yritti määritellä maaomaisuuden määrää laskemalla viljelijöiden aurat ja asettamalla näille aurakohtaisen veron ajatellen, että isolla tilalla tarvitaan enemmän auroja. Hän joutui kohtaaman useita talonpoikaiskapinoita.

Eerik ei jatkanut isänsä Valdemarin toimivaa yhteistyötä kirkon kanssa, ja sekä Roskilden piispa Niels Stigsen Hvide että Lundin piispa Jacob Erlandsen vastustivat kuningas Eerikiä voimakkaasti. Lisäksi Eerikillä oli jatkuvia erimielisyyksiä veljiensä, erityisesti Abelin kanssa, joka oli Etelä-Jyllannin herttua. Noin vuodesta 1242 lähtien Eerik ja Abel olivat keskenään avoimessa sodassa. Veljesten välillä käytiin useita taisteluita, ja vähitellen Tanska ajautui täyteen anarkiaan. Sisällissodan tauottua kuningas Erik otti käyttöön epäsuositun kiinteistöveron, josta hän sai lisänimensä. 

Vuonna 1250 Eerikin ja Abelin välille syntyi jälleen riitaa. Eerik siepattiin ja vietiin veneellä Slienille (nyk. Schlei), jossa yksi Abelin miehistä, Lave Gudmundsøn, mestasi kuningas Eerikin. Eerikin ruumis upotettiin lahteen. Ruumis nostettiin sittemmin ylös lahdesta, ja Eerikin toinen veli Kristoffer siirsi ruumiin Ringstediin. Aikalaiset syyttivät Abel-veljeä surmatyöstä, mutta tämä vannoi olevansa syytön murhaan ja kruunattiin sen jälkeen Roskildessa kuninkaaksi.

## Avioliitto ja jälkeläiset
Hän avioitui vuonna 1239 Jutta von Sachsenin (n. 1223–1267) kanssa, joka oli Saksin herttua Albrekt I:n ja Agnes Itävaltalaisen tytär.

Heille syntyi neljä tytärtä. Välttääkseen vuonna 1250 kuolleen kuningas Eerikin perinnön joutumisen vielä useampien naapuriruhtinaiden käsiin, kaksi jäljellä olevaa tytärtä, Agnes ja Jutta, oli lähetetty dominikaaniluostariin Roskildeen 1260-luvun puolivälissä. Huolimatta korkeista asemistaan luostarissa sisaret näyttävät olevan tyytymättömiä, minkä vuoksi he muuttivat Ruotsiin vuonna 1271.

* Sofia Eerikintytär (n. 1240–1286), avioitui Ruotsin kuningas Valdemar Birgerinpojan kanssa.
* Ingeborg (1244–1287), avioitui Norjan kuningas Maunu VI Lainparantajan kanssa.
* Jutta (1245–1284), lähetettiin ensin Roskilden luostariin, muutti 1271 sisarensa Sofian hoviin, sai aviottoman lapsen lankonsa kuningas Valmademar Birgerinpojan kanssa vuonna 1273
* Agnes (1249–1290), lähetettiin ensin Roskilden luostariin, muutti 1271 sisarensa Sofian hoviin

## Lähteet
Petra Innanen

**Petra Johanna Innanen** (s. 25. joulukuuta 1970 Lappeenranta) on suomalainen taidemaalari, burleskitaiteilija ja sisustusalan ammattilainen.

Innanen on opiskellut Västra-Nylands folkhögskolan taidelinjalla Karjaalla vuosina 1986–1987 ja Kuvataideakatemiassa vuosina 1987–1992. Hän valmistui kuvataiteen maisteriksi Kuvataideakatemiasta vuonna 1996. Innanen on lisäksi opiskellut sisustusalaa sekä keramiikkaa. Innasen töitä oli ensimmäisen kerran esillä 1991 Nuorten näyttelyssä Taidehallissa Helsingissä.

Innanen on toiminut kuvataiteen opettajana Umeå konstskolassa Ruotsissa, Taidekoulu Maassa, Aalto-yliopistossa ja Kuvataideakatemiassa. Hän on suunnitellut levynkansia Fiaskorecords levy-yhtiölle vuodesta 2000 alkaen. Helsingin kaupungin Riistavuoren palvelukeskuksessa on Innasen teos.

Petra Innanen esiintyy myös burleskitaiteilijana *Bettie Blackheart* -nimellä. Esityksiä on ollut muun muassa New Yorkissa, Moskovassa, Pariisissa ja Roomassa. Lisäksi Innanen on tuottanut burleskitapahtumia, kuten kansainvälistä Helsinki Burlesque Festivalia 2008–2017, ja hän opettaa burleskia Burlesk Instituutissa. Näyttelijänä Petra Innanen esiintyy toisessa pääosassa Iina Terhon ohjaamassa elokuvassa ''Full of Love – pakomatka pakastimesta'' (2018).

## Lähteet
* Petra Innanen Kuvataiteilijamatrikkelissa

### Viitteet

## Aiheesta muualla
* Petra Innasen sivusto
* Bettie Blackheart 
* Burlesk Insituutti